Κώστας Λινοξυλάκης

Ο Κώστας Λινοξυλάκης (5 Μαρτίου 1933, Άνω Μέρος Ρεθύμνου - 3 Δεκεμβρίου 2014, Αθήνα"Έφυγε" ο Λινοξυλάκης, www.sport-fm.gr) ήταν Έλληνας διεθνής ποδοσφαιριστής, ο οποίος αγωνιζόταν στη θέση του κεντρικού αμυντικού και πολιτικός.

 Ποδοσφαιρική καριέρα 
 Σε συλλογικό επίπεδο 
Ξεκίνησε την καριέρα του από τον Αστέρα Αθηνών. Το καλοκαίρι του 1951 πήρε μεταγραφή στον Παναθηναϊκό, με τη φανέλα του οποίου αγωνίστηκε μέχρι το 1963 αι υπήρξε για πολλά χρόνια αρχηγός της ομάδας.εφ. "Αθλητική Ηχώ", 15/07/1951 Συμμετείχε σε 101 αγώνες πρωταθλήματος με τους "πράσινους", σκοράροντας 7 τέρματα στο πρωτάθλημα και 5 στο κύπελλο, ενώ αγωνίστηκε και πέντε φορές στις ευρωπαϊκές διοργανώσεις. Κατέκτησε 4 πρωταθλήματα (1953, 1960, 1961, 1962) και ένα κύπελλο (1955). Συμμετείχε στον πρώτο επίσημο Ευρωπαϊκό αγώνα στην ιστορία του Παναθηναϊκού για το Κύπελλο Πρωταθλητριών, όπως και την επόμενη χρονιά με τη Γιουβέντους όταν ο Παναθηναϊκός απέσπασε τον πρώτο ευρωπαϊκό βαθμό του.

 Τίτλοι 
 4 Πρωταθλήματα Ελλάδας: 1953, 1960, 1961, 1962
 1 Κύπελλο Ελλάδας: 1955
 7 Πρωταθλήματα Αθηνών: 1952, 1953, 1954, 1955, 1956, 1957, 1959

 Στις εθνικές ομάδες 
Το ντεμπούτο του με την Ελλάδα πραγματοποιήθηκε στις 13 Δεκεμβρίου 1950, όταν επιλέχθηκε από τον τότε εκλέκτορα της Εθνικής Κώστα Νεγρεπόντη να συμμετάσχει στον εντός έδρας αγώνα εναντίον της Β' ομάδας της Γαλλίας, στο πλαίσιο του Κυπέλλου Φιλίας Ανατολικής Μεσογείου, που διεξήχθη στο Γήπεδο Λεωφόρου Αλεξάνδρας.

Συνολικά με τη γαλανόλευκη φανέλα αγωνίστηκε σε 28 αγώνες σκοράροντας μια φορά. Υπήρξε επίσης μέλος της ολυμπιακής εθνικής ομάδας που συμμετείχε στην Ολυμπιάδα του Ελσίνκι το 1952.

 Προπονητική καριέρα 
Με το τέλος της ποδοσφαιρικής του καριέρας, ο Κώστας Λινοξυλάκης ασχολήθηκε με την προπονητική και εργάστηκε μεταξύ άλλων στους Ατρόμητο Αθηνών,"Ο Κ. Λινοξυλάκης αναλαμβάνει προπονητής του Περιστερίου", εφ. Αθλητική Ηχώ, 25/7/1973, σελ. 2 (τον οποίο ανέβασε στην Α' Εθνική κατηγορία το 1974), Φωστήρα, Προοδευτική, Απόλλωνα Σμύρνης, Α.Ο. Χαλκίδα,"Ο Λινοξυλάκης ανέλαβε τη Χαλκίδα", εφ. Αθλητική Ηχώ, 22/04/1982, σελ. 6 Αίαντα Σαλαμίνας"Ο ΛΙΝΟΞΥΛΑΚΗΣ ΑΝΕΛΑΒΕ ΑΠΟ ΧΘΕΣ ΤΟΝ ΑΙΑΝΤΑ", εφ. Αθλητική Ηχώ, 22/9/1984, σελ. 4 κ.α.

 Στην Πολιτική 
Ο Κώστας Λινοξυλάκης υπηρέτησε ως δημοτικός σύμβουλος Αθηναίων, επί δημαρχίας Ιωάννη Παπαθεοδώρου (1975 - 1978), αλλά και αργότερα. Εκλέχθηκε δημοτικός σύμβουλος Αθηναίων τουλάχιστον 4 φορές, με πρώτη από αυτές το 1964Φύλλο εφημερίδας "Αθλητική Ηχώ", Σάββατο 21 Οκτωβρίου 1978.

 Στον Κινηματογράφο 
Το 1956 συμμετείχε στην ταινία "Οι άσσοι του γηπέδου" (γνωστή και ως "Κυριακάτικοι Ήρωες"), στο πλευρό σημαντικών ποδοσφαιριστών της εποχής, όπως ο Ανδρέας Μουράτης, ο Λάκης Πετρόπουλος, ο Στάθης Μανταλόζης, ο Κώστας Πούλης και άλλοι.

 Παραπομπές 

 Εξωτερικοί σύνδεσμοι 

 To προφίλ του Κώστα Λινοξυλάκη στο transfermarkt
 Ο Κώστας Λινοξυλάκης στο pao.gr
 Προφίλ στο fifa.com 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Προπονητές ποδοσφαίρου Προοδευτικής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές στους Μεσογειακούς Αγώνες 1951